Jamen, søde ven. Du skal se det som noget positivt, at din søster nu har en mand, og at den lille har en kærlig far, der vil tage del i hans eller hendes opvækst. Hvis jeg var dig, ville jeg koncentrere mig 100 procent om de to store børn, som altid har stået dig nær. De kan sagtens føle et behov for at blive set og elsket, når deres mor har travlt med den lille. Det er ikke altid nemt at skulle dele opmærksomheden med en efternøler. Du har en kæmpe opgave, nu som før.